

R E P U B L I K A  H R V A T S K A
PRIMORSKO-GORANSKA ŽUPANIJA
OPĆINA ČAVLE
OPĆINSKA NAČELNICA

KLASA: 404-01/26-01/79
URBROJ: 2170-17-01/01-26-02
Čavle, 16. srpnja 2026.g.
Na temelju članka 3. Odluke o određivanju poslova prijevoza pokojnika koji se financiraju iz Proračuna Općine Čavle („Službene novine Primorsko goranske županije“ broj 24/16) Odluke općinske načelnice od 10. srpnja 2026.g., Općina Čavle raspisuje
 
JAVNI NATJEČAJ ZA OBAVLJANJE POSLOVA PRIJEVOZA POKOJNIKA KOJI SE FINANCIRAJU IZ PRORAČUNA OPĆINE ČAVLE
   
1. Predmet natječaja: 
Obavljanje poslova preuzimanja i prijevoza umrle osobe ili posmrtnih za koje nije moguće utvrditi uzrok smrti bez obdukcije i to od mjesta smrti do nadležne patologije ili sudske medicine. 

2. Priroda i opseg te mjesto obavljanja poslova: Preuzimanje pokojnika na mjestu nastanka smrtnog slučaja na osnovu poziva nadležnog mrtvozornika. Radnja podrazumijeva smještaj pokojnika u pvc vreću i polaganje na specijalna nosila ili metalni transportni sanduk te prijenos do specijalnog mrtvačkog vozila, prijevoz do lokacije Zavoda za patologiju i patološku anatomiju MF Rijeka Brace Branchetta 20, Rijeka ili Zavoda za sudsku medicinu i kriminalistiku MF Rijeka, Brace Branchetta 20, Rijeka te smještaj u rashladnu komoru. Usluga podrazumijeva preuzimanje umrlih bez obzira na stanje tijela i mjesto na kome se nalaze, raspoloživa je u terminima od 0,00 do 24,00 sata radnim danom, vikendom i blagdanom, a odnosi se na cjelokupno područje Općine Čavle. U opseg poslova uključen je i sav potrebni materijal (pvc vreća i dr.). Očekivani opseg poslova je 6-7 preuzimanja i prijevoza godišnje.

Općina će snositi troškove preuzimanja i prijevoza umrle osobe na obdukciju temeljem ispostavljenog računa pogrebnika, uz uvjete: 

- da se umrla osoba ili posmrtni ostaci osobe nalaze na području Općine Čavle, 
- da preuzimanje i prijevoz umrle osobe obavlja pogrebnik koji s Općinom ima zaključen ugovor o obavljanju tih poslova, 
- da je pogrebnik uz račun priložio popratnicu za obdukciju izdanu od mrtvozornika nadležnog za područje Općine Čavle, 
- da jedinične cijene iz računa odgovaraju cjeniku usluga koji je prilog i sastavni dio ugovora o obavljanju tih poslova. 

Natječaj se objavljuje na web stranici, javnom glasilu te na oglasnoj ploči Općine Čavle.

Dokumentaciju za provedbu natječaja zainteresirani ponuditelji mogu preuzeti na web stranici Općine Čavle. Ponuditelji su dužni svu potrebnu dokumentaciju priložiti u izvorniku ili preslici, osim potvrde o nekažnjavanju što ponuditelj mora dokazati izvornikom.

3. Vrijeme na koje se sklapa ugovor: 
- 4 (četiri) godine.

4. Ponude na natječaj mogu podnijeti pravne ili fizičke osobe, koje ispunjavaju slijedeće uvjete: 
· da su upisane u odgovarajući registar za obavljanje pogrebničke djelatnosti, a što dokazuju izvodom iz registra ne starijim od 30 dana, 
· da imaju rješenje o ispunjavanju uvjeta za obavljanje pogrebničke djelatnosti, a što dokazuju preslikom rješenja, 
· da imaju na raspolaganju (u vlasništvu ili zakupu) najmanje jedno pogrebno vozilo, a što se dokazuje preslikom prometne knjižice vozila, 
· da su kadrovski i tehnički ekipirani (pogrebna vozila koja ispunjavaju sanitarno – tehničke i higijenske uvjete određene posebnim propisima, poslovni prostor, broj i struktura djelatnika) na način da pozive od ovlaštene osobe mogu primati tijekom 24 sata svakog dana i da mogu mrtvu osobu preuzeti najkasnije u roku od jednog sata od prijema poziva, a što dokazuje izjavom o ispunjavaju kadrovskih i tehničkih uvjeta u kojoj se pojedinačno navode kadrovski i drugi tehnički kapaciteti kojima pogrebnik raspolaže, 
· da nemaju nepodmirenih dugovanja prema Republici Hrvatskoj što dokazuju odgovarajućom potvrdom Porezne uprave ne starijom od 30 dana od dana raspisivanja natječaja, 
· da nemaju nepodmirenih obveza prema Općini Čavle- utvrđuje se po službenoj dužnosti nakon otvaranja ponuda,
· da pogrebnik fizička osoba ili odgovorna osoba u pravnoj osobi nisu pravomoćno osuđeni za kaznena djela i prekršaje iz članka 13. Zakona o pogrebničkoj djelatnosti („Narodne novine“ broj 36/15 i 98/19), a što dokazuju uvjerenjem o nekažnjavanju odnosno uvjerenjem o neizricanju prekršajnih sankcija odgovornoj osobi ponuditelja, 
· ispunjen cjenik usluga prijevoza pokojnika. 	

Činjenica o nepostojanju dospjelih nepodmirenih obveza prema Općini Čavle utvrđuje se po službenoj dužnosti nakon otvaranja ponuda
	
5. Rok za predaju ponuda:
Ponude se dostavljaju u pisanom obliku, u zatvorenoj omotnici s naznakom "Natječaj za odabir izvršitelja poslova preuzimanja i prijevoza umrle osobe ili posmrtnih ostataka – ne otvaraj", preporučeno poštom ili osobno u Upravni odjel za lokalnu samoupravu i upravu Općine Čavle, Čavja 31, 51 219 Čavle.

Ponuda mora biti dostavljena i zaprimljena najkasnije do 31. srpnja  2026. godine do  10,00 sati bez obzira na način dostave ponude. 

Nepotpune i nepravovremene ponude neće se razmatrati. 

Javnom otvaranju ponuda koje će se izvršiti dana 31. srpnja 2026. godine, u 11,00. sati u Upravnom odjelu za lokalnu samoupravu i upravu, Čavja 31, Čavle,  mogu biti nazočne ovlaštene ili opunomoćene osobe ponuditelja, što se utvrđuje predočenjem osobne iskaznice i punomoći.
 


6. Kriteriji za izbor najpovoljnije ponude: 
Najpovoljnijim ponuditeljem smatrati će se ponuditelj koji uz ispunjenje svih uvjeta iz točke 4. ovog natječaja (članak 3. Odluke o određivanju poslova prijevoza pokojnika koji se financiraju iz Proračuna Općine Čavle) ponudi i ukupno najnižu naknadu za predmetne poslove po cjeniku koji je prilog i  čini sastavni dio natječajne dokumentacije. 

7. Izbor najpovoljnijeg ponuditelja:
Općinska načelnica donosi Odluku o odabiru najpovoljnije ponude koja se objavljuje na internetskoj stranici i oglasnoj ploči Općine Čavle, u roku od 8 (osam) dana, od dana donošenja.
 
Odluka Općinske načelnice je konačna.

Međusobna prava i obveze u vezi obavljanja poslova preuzimanja i prijevoza umrle osobe ili posmrtnih ostataka od mjesta smrti do nadležne patologije ili sudske medicine za koje nije moguće utvrditi uzrok smrti bez obdukcije, i to od mjesta smrti do nadležne patologije ili sudske medicine, Općine Čavle i odabrani izvršitelj urediti će posebnim Ugovorom. 



Općinska načelnica
Ivana Cvitan Polić, mag. cult.

